Source: https://www.teol.hu/kek-hirek/helyi-kek-hirek/bunosnek-mondtak-ki-egy-tobbszorosen-buntettet-eloeletu-ferfit-43-csalas-es-8-csalasi-kiserleteben-838589/
Timestamp: 2017-07-25 22:43:27+00:00

Document:
Bűnösnek mondtak ki egy többszörösen büntettet előéletű férfit 43 csalás és 8 csalási kísérletében | TEOL
Témák HírekKözéletSportKék hírekBalesetekOrszág-világKultúraGazdaságKönnyűEgypercesSztárvilágÉletstílusHasznosProgramajánlóTraffipaxOrvosi ügyeletekGyászhírekApróhirdetésHelyi sportMegyei sportKSC SzekszárdASEPaksi FCSzekszárdi UFC	SzekszárdPaksBonyhádTamásiDombóvárGalériákBalesetekÁllásokApróhirdetés	Bűnügyek	2017. 07. 16. 17:35
A 29 éves férfi több mint négymillió forintot csalt ki áldozataitól.	Az ítélet szerint az enyhébb megítélésű csalás vétségét kilenc alkalommal követte el plusz még kétszer megkísérelte. Mindezekért a bíróság egy év kilenc hónap börtönbüntetésre ítélte és két évre eltiltotta a közügyek gyakorlásától. Elrendelte a bíróság egy korábban kiszabott hathavi fogházbüntetés végrehajtását is. Meg kell fizetnie a vádlottnak több mint 175 ezer forint bűnügyi költséget, és persze az okozott kárt. Az ítélet jogerős.
A vádlott az ügyfeleinek azt ígérte, hogy uniós támogatás igénybevételével jutányos áron kicseréli a házuk, lakásuk ajtajait és ablakait. Előleget kért, a munkát azonban nem végezte el, s mint a bíróság megállapította, ez nem is állt szándékában, a reklamáló ügyfeleket csak hitegette. A nőtlen, szakképzetlen, munkanélküli vádlottnak esze ágában sem volt az előlegeket visszafizetni.
Volt, aki a kifizetett előleg kamatait is igényelte, mások egyéb költségeik megtérítését is kérték. A bíróság nem minden kárigényt ítélt meg, utóbbi esetben a sértettek polgári peres úton érvényesíthetik a követeléseiket. Voltak, akik nem kértek kártérítést, vagy azért, mert kisebb összegről volt szó, vagy mert nem bíznak abban, hogy a pénzt a vádlott megfizeti, illetve, hogy az behajtható.
Tartozik megfizetni a férfi mindezeken felül a NAV-nak 720 ezer forint eljárási illetéket. A bíróság 197 ezer forint vagyonelkobzást is elrendelt vele szemben.
A férfi a sértettektől majdnem 4 millió forintot csalt ki. Több vádiratot is adtak be ellene, ugyanis az ország sok pontján követte el a fenti bűncselekményeket. A bíróság a vádiratokat egyesítette.
Címkék	Bírósági ítéletek Bűnügyek Hírkereső küldés Szekszárd	Szólj hozzá!

References: bíróság 
 bíróság 
 bíróság 
 bíróság 
 bíróság 
 bíróság